cyanic-selkie/wikianc huggingface dataset:
Μπαλασίχα
Σύγχρονη περίοδος
Τον Ιανουάριο του 2015, η πόλη Ζελεζνοντόροζνι καταργήθηκε με την επικράτειά της να ενώνεται με την Μπαλασίχα.
Στρατός
Η Μπαλασίχα είναι ο τόπος μιας μεγάλης βάσης Ρωσικού Στρατού και ήταν κλειστός για τους αλλοδαπούς κατά τη διάρκεια της σοβιετικής εποχής, μια απαγόρευση η οποία, θεωρητικά, παραμένει μέχρι σήμερα. Ήταν το αρχηγείο του πρώτου Σώματος της Σοβιετικής Αεροπορίας και τώρα έχει μετατραπεί στο αρχηγείο της επιχειρησιακής στρατηγικής διοίκησης για την άμυνα των πυραύλων. Η Μπαλασίχα αποτελεί επίσης βάση για την ODON (τμήμα εσωτερικής ασφάλειας).
Αθλητισμός
Το εθνικό κύπελλο μπάντι σε παγοδρόμιο του 2017 έλαβε χώρα στη Μπαλασίχα.
Σπιντρονική
Σπιντρονική ή σπιντρονική τεχνολογία (αναφέρεται σπανιότερα και «στροφηλεκτρονική» ) είναι μια ηλεκτρονική τεχνολογία με την οποία αξιοποιείται η ιδιοστροφορμή (spin) των ηλεκτρονίων και η μαγνητική ροπή τους και όχι μόνο το φορτίο τους. Σημαντικό χαρακτηριστικό της τεχνολογίας αυτής είναι το γεγονός ότι η ιδιοστροφορμή μπορεί να διατηρείται χωρίς την παροχή ρεύματος κάτι που μπορεί να μειώσει σημαντικά την κατανάλωση ρεύματος σε ηλεκτρονικά εξαρτήματα / συσκευές. Η διαφοροποίηση της τεχνολογίας αυτής από την παλαιότερη μαγνητοηλεκτρονική, είναι ότι η μεταβολή του σπιν γίνεται και με ηλεκτρική μέθοδο και όχι μόνο με μαγνητική.
Μπαλασίχα
Πολιτισμός
μικρογραφία|Ο ραδιοφωνικός πύργος της Μπαλασίχα (Ραδιοφωνικό Κέντρο Μόσχας 13). Ο αριστερός ιστός έχει ύψος 300 μέτρων και ο δεξιός έχει ύψος 176 μέτρων. Η πόλη στεγάζει διάφορα μουσικά σχολεία, όπως η Σχολή Τεχνών Σβιρίντοφ. Τα αξιοθέατα περιλαμβάνουν την Αρένα της Μπαλασίχα και το Ραδιοφωνικό Κέντρο Μόσχας 13.
Σπιντρονική
Ο όρος προέρχεται από την σύντμηση των όρων spin και electronics (τεχνολογία ιδιοστροφορμής). Σημαντική εργασία για την τεχνολογία αυτή έγινε από το Ερευνητικό Κέντρο Αλμάντεν της IBM. Το 2011 ανακοινώθηκε από Ιάπωνες ερευνητές ότι στα επόμενα χρόνια η τεχνολογία αυτή θα είναι δυνατό να εφαρμοστεί σε εμπορικά προϊόντα ευρείας κατανάλωσης. Εφαρμογές που χαρακτηρίζονται spintronics είναι σε κεφαλές ανάγνωσης μαγνητικών σκληρών δίσκων. Το 2014, ο καθηγητής Στούαρτ Πάρκιν (Stuart Parkin), έλαβε το Βραβείο Τεχνολογίας της Χιλιετίας (Millennium Technology Prize) για τη πρωτοποριακή συνεισφορά του στο «πεδίο των σπιντρόνικς, ένα ιδιαίτερα επιτυχημένο πεδίο της νανοτεχνολογίας».
Αναφορές
Κατηγορία:Θεωρητική πληροφορική Κατηγορία:Νανοτεχνολογία Κατηγορία:Ηλεκτρονική Κατηγορία:Αναδυόμενες τεχνολογίες
Μπαλασίχα
Παραπομπές
Κατηγορία:Πόλεις της Ρωσίας Κατηγορία:Ευρωπαϊκές πόλεις της Ρωσίας
Ευρωπαϊκή ενυδρίδα
Η ευρωπαϊκή ενυδρίδα (Lutra lutra) είναι θηλαστικό, ευρωπαϊκό μέλος της οικογένειας των Μουστελιδών (μυιοϊκτίς), τυπικό είδος της βίδρας που χρησιμοποιεί ως ενδιαίτημα το γλυκό νερό. Είναι επίσης γνωστή ως βίδρα, ευρασιατική ενυδρίδα (ποτάμια), ή ενυδρίδα του Παλαιού Κόσμου, αλλά και ως κοινή ενυδρίδα. Συγγενεύει με το κουνάβι. Ζει περίπου 20 έτη και είναι νυκτόβιο και μάλλον μοναχικό ζώο.
Η ενυδρίδα έχει κορμί μακρύ, ελαστικό και μυώδες, με παχιά γούνα, που κρατά στεγνό το σώμα της. Τα πόδια της είναι κοντά. Η θαλάσσια ενυδρίδα είναι μεγαλύτερη και βαρύτερη. Οι ενυδρίδες κολυμπούν γρήγορα, κουνώντας την ουρά και το ευλύγιστο σώμα τους. Χρησιμοποιούν σαν κουπιά τα πίσω πόδια τους, που έχουν νηκτικές μεμβράνες.
Κατανομή και ενδιαίτημα
thumb|401x401px|left| Ευρωπαϊκή βίδρα στέκεται όρθια στο Ζωολογικό κήπο της Κολωνίας, [[Γερμανία ]] Η ευρωπαϊκή ενυδρίδα είναι το ευρύτερα απαντώμενο είδος ενυδρίδας και το όνομα ευρωπαϊκή δεν ανταποκρίνεται στην ακτίνα κατανομής του, καθώς περιλαμβάνονται τμήματα της Ασίας και της Αφρικής πέραν της Ευρώπης. Θεωρείται εξαφανισμένο είδος στο Λίχτενσταϊν, τις Κάτω Χώρες και την Ελβετία. Οι πυκνότεροι πληθυσμοί απαντώνται στην ακτή της Νορβηγίας.
Η διατροφή της συνίσταται κυρίως σε ψάρια, αλλά συμπεριλαμβάνονται επίσης πτηνά έντομα, βάτραχοι και μικρότερα θηλαστικά. Η ποικιλία της διατροφής της προϋποθέτει καθαρούς όγκους νερού, στους οποίους περιλαμβάνονται λίμνες, ποτάμια, ρυάκια, όσο παρέχουν επαρκείς ποσότητες τροφής. Ζουν επίσης σε παράκτιες περιοχές, που διαθέτουν όμως πρόσβαση σε γλυκό νερό, το οποίο χρειάζονται για να καθαρίζουν τη γούνα τους.
Τους αρέσει να περιπλανώνται, ιδίως τη νύχτα, κυνηγώντας τη λεία τους και αναζητώντας νέους ψαρότοπους. Πολλές φορές παίζουν γλιστρώντας στη λάσπη των όχθεων ή στο χιόνι.
Συμπεριφορά και αναπαραγωγή
Η βίδρα κυνηγά συνήθως το βράδυ, ενώ περνά την ημέρα της σε λαγούμι με υποβρύχια είσοδο.
Εξωτερικοί σύνδεσμοι
Κατηγορία:Μουστελίδες Κατηγορία:Θηλαστικά της Ευρώπης Κατηγορία:Θηλαστικά της Ελλάδας
Αμήντης
Ο Αμήντης (Αρχ. ελλην. Ἀμήντης) ήταν αρχαίος Έλληνας χειρουργός, τον οποίο μνημονεύει ο Γαληνός ως επινοητή ορισμένων ιδιοφυών επιδέσεων. Αποσπάσματα εργασιών ενός χειρουργού με το όνομα "Αμυνίας" (πιθανόν από παραφθορά του ονόματος αυτού να προέρχεται το όνομα "Αμήντης") υπάρχουν ακόμη στο χειρόγραφο του Νικήτα "Συλλογή χειρουργών συγγραφέων", και ένα απόσπασμα διασώθηκε από τον Ορειβάσιο στον τέταρτο τόμο της συλλογής του Άντζελο Μάι Classici Auctores e Vaticanis Codicibus. Η περίοδος κατά την οποία έδρασε είναι άγνωστη, πλην του ότι θα πρέπει να έζησε κατά ή πριν τον 2ο αιώνα. Πιθανόν να είναι το ίδιο πρόσωπο που αναφέρεται στον Σχολιαστή του Θεοκρίτου, που καταδικάστηκε σε θάνατο από τον Πτολεμαίο Β' τον Φιλάδελφο περί το 264 π.Χ. για συνωμοσία κατά της ζωής του.
Παραπομπές
Κατηγορία:Αρχαίοι Έλληνες ιατροί Κατηγορία:Αρχαίοι Έλληνες ανατόμοι
Ο Πύργος του Μαρτυρίου
Ο Πύργος του Μαρτυρίου (Πρωτότυπος τίτλος: My Name Is Julia Ross) είναι ένα φιλμ νουάρ με γοτθικά στοχεία Αμερικανικής παραγωγής του 1947 σε σκηνοθεσία Τζόζεφ Λιούις και σενάριο της Μούριελ Ρόι Μπόλτον, βασισμένο στο μυθιστόρημα The Woman in Red του 1941 του Άντονι Γκίλμπερτ. Πρωταγωνιστούν οι Νίνα Φος, Ντέιμ Μέι Γουίτι και ο Τζορτζ Μακρίντι.
Πλοκή
Στο Λονδίνο, η Τζούλια Ρος βλέπει μια αγγελία σε μια εφημερίδα όπου ένα νέο γραφείο απασχόλησης, αναζητά μια γραμματέα. Δεδομένου ότι η ίδια είναι σε άσχημη οικονομική κατάσταση αποφασίζει να πάει για συνέντευξη. Εκεί συναντά την υπεύθυνη του γραφείου την κυρία Σπαρκς, η οποία αρχίζει να την ρωτά για το παρελθόν της και αν έχει κάποιες στενές σχέσεις. Η Τζούλια της απαντά ότι είναι ελεύθερη και ότι οι γονείς έχουν πεθάνει από καιρό. Η κυρία Σπαρκς τότε της προτείνει μια θέση ως προσωπική γραμματέας σε μια πλούσια χήρα, την κυρία Χιουζ. Η Τζούλια δέχεται την δουλειά, με την κυρία Σπαρκς να την ενημερώνει ότι ανάμενει την κυρία Χιουζ να περάσει από το γραφείο της. Μετά από κάποια ώρα εμφανίζεται η κυρία Χιουζ, εγκρίνει την πρόσληψη της Τζούλιας και επιμένει να μετακομίσει το ίδιο βράδυ στο σπίτι της. Δύο ημέρες αργότερα, η Τζούλια ξυπνάει φυλακισμένη σε ένα απομονωμένο πύργο ενός παραθαλάσσιου κτήματος στην Κορνουάλη.
Όλα τα υπάρχοντά της έχουν εξαφανιστεί και η νεαρή γυναίκα συναντά μια υπηρέτρια η οποία της λέει ότι είναι η Μάριον Χιουζ, σύζυγος του Ραλφ Χιουζ, γιού της κυρίας Χιουζ. Η Τζούλια αντιδρά έντονα σε αυτόν τον ισχυρισμό της υπηρέτριας και τότε κάνει την εμφάνιση της η κυρία Χιουζ με τον γιο της, όπου την συνιστούν να ηρεμήσει καθώς είχε υποστεί έναν νευρικό κλονισμό και ότι τα έχει λίγο χαμένα. Η Τζούλια προσπαθεί να εξηγήσει στους υπηρέτες του πύργου ότι δεν είναι η Μάριον Χιουζ αλλά η Τζούλια Ρος αλλά όλες οι προσπάθειές της τελικά αποτυγχάνουν.
Η Τζούλια γράφει μια επιστολή στον Ντένις Μπρους, τον μόνο στενός φίλος της, και το αφήνει έξυπνα κάπου που μπορεί να βρεθεί. Οι Χιουζ αντικαθιστούν την επιστολή με ένα κενό φύλλο χαρτιού και της επιτρέπουν να το ταχυδρομήσει, αγνοώντας ότι η Τζούλια το είχε υποψιαστεί και έγραψε μια δεύτερη επιστολή. Εκείνο το βράδυ, η Τζούλια ανακαλύπτει ένα μυστικό πέρασμα στο δωμάτιό της και κρυφακούει την συζήτηση που έχει ο Ραλφ με την μητέρα του, όπου ο ίδιος παραδέχεται ότι δολοφόνησε τη σύζυγό του μετά από καβγά και πετάξε το σώμα της στη θάλασσα. Η κυρία Χιουζ λέει ότι θα πρέπει σύντομα να τελειώνουν με την Τζούλια προτού κάποιος τους υποψιαστεί.
Η Τζούλια φοβισμένη για αυτό που θα της συμβεί, προφασίζεται ότι έχει πάθει δηλητηρίαση σε μια προσπάθεια της να ξεφύγει από τον πύργο. Όταν ένας «γιατρός» εμφανίζεται στην Τζούλια για να την εξετάσει, αυτήν του καταγγέλλει το σχέδιό του Ραλφ και της μητέρας του, μόνο για να ανακαλύψει στην συνέχεια ότι αυτός (μαζί με την κυρία Σπαρκς) συμμετέχει στο σχέδιο. Στην συνέχεια όταν κάνει την εμφάνιση του ο πραγματικός γιατρός, η Τζούλια πιστεύει ότι είναι αυτός επίσης ψεύτικος και αρνείται να τον δει. Ο γιατρός συνιστά στους Χιουζ να μεταφερθεί η Τζούλια αμέσως σε νοσοκομείο, αλλά η κυρία Χιουζ τον πείθει να επιστρέψει ξανά το πρωί. Εν τω μεταξύ ο υπηρέτης Πίτερς που είχε υποδυθεί τον ψευτικό γιατρό στέλνεται στο Λονδίνο για να βρει την δεύτερη επιστολή της Τζούλια.
Η Τζούλια ρίχνει το φόρεμα της έξω από το παράθυρο του δωματίου της, προκειμένου να φανεί ότι έχει αυτοκτόνησει και μετά κρύβεται σε ένα μυστικό πέρασμα. Όταν ο γιατρός ξαναγυρνά το πρωί, η κυρία Χιουζ τον καθυστερεί σκοπίμως ώστε ο γιος της να φτάσει πρώτος στο πτώμα της Τζούλιας, το οποίο βρίσκεται δίπλα σε βράχια. Ο Ράλφ παίρνει μια πέτρα για να χτυπήσει την Τζούλια προκείμενου για να διασφαλίσει ότι αυτήν είναι πραγματικά νεκρή, αλλά τον σταματά ο Ντένις και ένας αστυνομικός, ο οποίος είχε ειδοποιηθεί νωρίτερα από την επιστολή της Τζούλιας. (Ο ψεύτικος γιατρός είχε συλληφθεί στο Λονδίνο όταν προσπάθησε να κλέψει την επιστολή.) Όταν ο Ράλφ προσπαθεί να ξεφύγει ο αστυνομικός τον πυροβολεί και τον σκοτώνει. Η ταινία κλείνει με την Τζούλια και τον Ντένις να οδηγούν μακριά και μιλούν για να τον γάμο τους.
Κριτικές
Το περιοδικό Variety επαίνεσε την παραγωγή, γράφοντας «Το μελόδραμα του μυστηρίου με ψυχολογική συστροφή διαρκεί μόνο 64 λεπτά, αλλά είναι γρήγορο και γεμάτο με έντονη δράση καθ 'όλη τη διάρκεια του. Οι ερμηνείες των ηθοποιών και η παραγωγή του (αν και φαινομενικά με μετριοπαθείς προϋπολογισμούς) είναι εξαιρετικές».
Εξωτερικοί σύνδεσμοι
Κατηγορία:Φιλμ νουάρ Κατηγορία:Ταινίες του 1945 Κατηγορία:Αμερικανικές ταινίες Κατηγορία:Αμερικανικές δραματικές ταινίες Κατηγορία:Αμερικανικές ασπρόμαυρες ταινίες Κατηγορία:Αγγλόφωνες ταινίες Κατηγορία:Ταινίες σε σκηνοθεσία Τζόζεφ Λιούις Κατηγορία:Ταινίες γυρισμένες στην Αγγλία Κατηγορία:Ταινίες βασισμένες σε αμερικανικά μυθιστορήματα Κατηγορία:Αμερικανικές ταινίες μυστηρίου
Πετοσφαίριση στους Ολυμπιακούς Αγώνες
Το άθλημα της πετοσφαίρισης (βόλεϊ), τόσο το αντρικό όσο και το γυναικείο, συμπεριλήφθηκε στις σύγχρονες Ολυμπιάδες από την Ολυμπιάδα του Τόκιο το 1964.
Ιστορικές πληροφορίες
Αν και το βόλεϊ είχε περιληφθεί ως άθλημα επίδειξης στην Ολυμπιάδα του 1924 στο Παρίσι, χρειάστηκε να περάσουν 40 χρόνια για να γίνει ολυμπιακό άθλημα.
Ως την Ολυμπιάδα του 1984 στο Λος Άντζελες μετείχαν 10 χώρες. Στη συνέχεια καθιερώθηκε η συμμετοχή 12 χωρών που προκρίνονται μέσω προολυμπιακών τουρνουά.
Ελληνικές συμμετοχές
Η Ελλάδα δεν έχει καταφέρει να προκριθεί σε κανένα ολυμπιακό τουρνουά, ούτε στους άντρες ούτε στις γυναίκες. Συμμετείχε μόνο στην Ολυμπιάδα της Αθήνας το 2004 ως διοργανώτρια χώρα.
Σκοπός Παιχνιδιού
Σκοπός του παιχνιδιού είναι να περάσει η μπάλα πάνω από το φιλέ και να ακουμπήσει στο γήπεδο του αντιπάλου ή να αναγκαστεί ο αντίπαλος να την πετάξει εκτός γηπέδου (γήπεδο θεωρείται ο αγωνιστικός χώρος και η γραμμή που τον χωρίζει από την ελεύθερη ζώνη). Για να πετύχει το σκοπό αυτό η κάθε ομάδα έχει δικαίωμα να κάνει τρεις μπαλιές με οποιοδήποτε μέρος του χεριού. Το μπλοκ δεν υπολογίζεται στις επαφές με τη μπάλα της ομάδας. Επιτρέπεται η επαφή και το παίξιμο της μπάλας με οποιοδήποτε μέλος του σώματος ακόμα και με το πόδι (εκτός από το σερβίς που εκτελείται υποχρεωτικά μόνο με το χέρι).
Ο ίδιος παίκτης δεν έχει δικαίωμα να κάνει δύο συνεχόμενες μπαλιές. Επίσης, μετά από κάθε χτύπημα η μπάλα πρέπει να αναπηδήσει, δηλαδή δεν μπορεί να κρατηθεί από τον παίκτη (πιαστό). Οι διαιτητές είναι λίγο πιο ελαστικοί όταν γίνεται πιαστό στην πρώτη επαφή της μπάλας (αυτό βέβαια σε μικρότερες κατηγορίες).
Οι παίκτες που βρίσκονται στην αμυντική ζώνη δεν επιτρέπεται να εκδηλώσουν επιθετικό χτύπημα πατώντας στην μπροστινή ζώνη από ύψος μεγαλύτερο του φιλέ.
Κάθε φορά που η ομάδα τους κερδίζει το σερβίς, οι παίκτες μετακινούνται κατά μία θέση προς τα δεξιά, κατά τη φορά των δεικτών του ρολογιού. Έτσι σταδιακά όλοι οι παίκτες παίζουν σε όλες τις θέσεις. Σε περίπτωση αλλαγής, ο παίκτης που βγήκε μπορεί να μπει μόνο στη θέση του παίκτη που μπήκε ώστε να μην αλλάζει θέσεις στο γήπεδο.
Μια ομάδα κερδίζει έναν πόντο, όταν καταφέρει να στείλει τη μπάλα στο έδαφος της αντίπαλης ομάδας (μέσα) ή όταν η αντίπαλη ομάδα στείλει τη μπάλα εκτός γηπέδου (άουτ). Η ομάδα που κερδίζει πόντο εκτελεί και σερβίς. Όσο συνεχίζει να κερδίζει πόντους το σερβίς εκτελεί ο ίδιος παίκτης. Όταν χάσει πόντο, παίρνει το σερβίς η άλλη ομάδα, οι παίκτες της οποίας μετακινούνται μια θέση προς τα δεξιά, κατά τη φορά των δεικτών του ρολογιού. Παλιότερα μια ομάδα κέρδιζε πόντο μόνο όταν εκτελούσε σερβίς. Δηλαδή, πρώτα έπρεπε να κερδίσει την αλλαγή του σερβίς και στη συνέχεια τον πόντο. Με το παλιό σύστημα, σε ένα παιχνίδι μπορούσαν να γίνονται συνεχείς αλλαγές και να μην κερδίζονται πόντοι, με αποτέλεσμα να είναι απροσδιόριστη η διάρκειά του. Αυτός ήταν ο λόγος που καταργήθηκε.
Πηγές
Κατηγορία:Αθλήματα στους Θερινούς Ολυμπιακούς Αγώνες * Ολυμπιακοι Αγωνες Ολυμπιακοι Αγωνες
Εταιρεία Περιορισμένης Ευθύνης
Η Εταιρεία Περιορισμένης Ευθύνης (Ε.Π.Ε.) είναι μια εταιρική μορφή.
Ως θεσμός στην Ελλάδα καθιερώθηκε το 1955, ενώ στη Δυτική Ευρώπη από το τέλος του προηγούμενου αιώνα, κάλυψε μια κοινωνική και οικονομική ανάγκη των ανθρώπων που ασχολούνται με τις επιχειρήσεις. Η ανάγκη αυτή ήταν να διοικούν οι ίδιοι την εταιρεία τους, αλλά να ευθύνονται μόνο μέχρι του ποσού που συμμετέχουν σε αυτή. Παλαιότερα, οι επιχειρηματίες χρησιμοποιούσαν τη μορφή της ανώνυμης εταιρείας για να συγκαλύψουν μια οικογενειακή επιχείρηση.
Στην Εταιρεία Περιορισμένης Ευθύνης συμμετέχουν ονομαστικά ορισμένα πρόσωπα. Καθένα από αυτά ευθύνεται μόνο μέχρι του ποσού της εταιρικής του μερίδας, που δεν μπορεί να παρασταθεί με μετοχές και δεν μπορεί να μεταβιβαστεί αν δεν συμφωνούν όλοι οι εταίροι. Επομένως, στην εταιρεία περιορισμένης ευθύνης συνδυάζονται πλεονεκτήματα των ομόρρυθμων εταιρειών και ετερορρυθμων εταιρειών, ενώ δεν αντιμετωπίζει δυσχέρειες στην ίδρυση της και τη διάλυση της και ούτε απαιτούνται μεγάλα κεφάλαια σε σχέση με τις Ανώνυμες.
Μονοπρόσωπη Ε.Π.Ε.
Υπάρχει η δυνατότητα (σύμφωνα με τον άρθρο 43Α του Ν.3190/1955 ) δημιουργίας Ε.Π.Ε. η οποία να έχει μέτοχο μόνο ένα πρόσωπο (φυσικό ή νομικό). Πάντως η σύσταση ή η μετατροπή σε Μονοπρόσωπη Ε.Π.Ε. θεωρείται άκυρη αν το μοναδικό πρόσωπο που συμμετέχει σε αυτήν είναι ταυτόχρονα και το μοναδικό πρόσωπο σε άλλη, επίσης Μονοπρόσωπη, Ε.Π.Ε. ή το μοναδικό πρόσωπο είναι μια άλλη Μονοπρόσωπη Ε.Π.Ε.
Γερμανία
Στη Γερμανία υπάρχει αντίστοιχη μορφή εταιρείας που ονομάζεται Gesellschaft mit beschränkter Haftung (συντ. GmbH) για τη δημιουργία της οποίας απαιτούνται €25.000.
Πολωνία
Στην Πολωνία υπάρχει αντίστοιχη μορφή εταιρείας που ονομάζεται Spółka z ograniczoną odpowiedzialnością (σύντμηση Sp. z o.o.) για τη δημιουργία της οποίας απαιτούνται (από το 2009) 5.000 PLN.
Παραπομπές
Κατηγορία:Εμπορικό Δίκαιο Κατηγορία:Εταιρική μορφή (Ελλάδα)
Αποστόλοι Ηρακλείου
Οι Αποστόλοι είναι χωριό και έδρα ομώνυμης κοινότητας του Δήμου Μινώα Πεδιάδος στην Περιφερειακή Ενότητα Ηρακλείου της Κρήτης. Η θέση του είναι στο κέντρο περίπου της επαρχίας Πεδιάδος. Η απόστασή του από το Ηράκλειο είναι 31 χλμ. και από το Καστέλλι, την πρωτεύουσα της επαρχίας, 4 χλμ.
Ο λεγόμενος Αποστολιανός Κάμπος (στα βόρεια του οποίου είναι κτισμένοι οι Αποστόλοι) είναι κατάφυτος από ελαιώνες και αμπέλια. Η ονομασία του χωριού οφείλεται στο Ναό των Αγίων Αποστόλων ο οποίος οικοδομήθηκε πάνω στα ερείπια άλλης παλαιότερης εκκλησίας και εγκαινιάστηκε το 1876. Η πανήγυρη λαμβάνει χώρα στις 29 Ιουνίου. Το παλαιό πέτρινο σχολείο του χωριού ανακαινίστηκε και σήμερα είναι το Πολιτιστικό Κέντρο. Το τελευταίο εγκαινιάστηκε το Δεκέμβριο του 2004. Σημαντικός ναός είναι και αυτός του Μιχαήλ Αρχαγγέλου και της Παναγίας, ο οποίος είναι διμάρτυρος. Υπάρχουν επίσης και εξωκλήσια, όπως η Αγία Τριάδα και η Αγία Ειρήνη. Ιδιαίτερη καλλιτεχνική και ιστορική αξία έχουν οι τοιχογραφίες στη βυζαντινή εκκλησία του Αγίου Γεωργίου. Στους Αποστόλους λειτουργεί Δημοτικό Σχολείο.
Ιστορικά στοιχεία
Είναι άγνωστο από πότε υπάρχει το χωριό. Η αρχαιότερη αναφορά σ' αυτό γίνεται σε συμβόλαιο του 1279. Οι Αποστόλοι τότε αποτελούσαν με το χωριό Ζωφόροι φέουδο του Βενετάρχου Λεονάρδου Γραδόνικου και με το έγγραφο αυτό δόθηκαν στον Πέτρο Γκουίρινο.
Έπειτα από την κατάληψη της Κρήτης από τους Οθωμανούς και στην απογραφή του 1671 το χωριό αναφέρεται με το όνομα Αποστόλους και με 125 χαράτσια, κεφαλικό φόρο. Στην αιγυπτιακή απογραφή του 1835 βρέθηκαν να κατοικούν 16 χριστιανικές και 16 οικογένειες Τούρκων.
Το 1881 υπήχθη στο δήμο Καστελλίου και ο πληθυσμός ήταν 419 Χριστιανοί και 110 Μουσουλμάνοι. Ως κοινότητα, το 1920 είχε 550 κατοίκους, το 1928 είχε 702, το 1951 είχε 684 και το 1981 είχε 489 κατοίκους. Από τότε ο πληθυσμός του μειώνεται συνεχώς.
Όπως αναφέρει η παράδοση, στους Αποστόλους συνελήφθη εντός του ναού τη νύχτα της Ανάστασης ο οπλαρχηγός Βασιλακογιώργης από το Λασίθι και κρεμάστηκε σε μια συκιά κοντά στο σημερινό νεκροταφείο. Οι κάτοικοι του χωριού παλαιότερα ασχολούνταν με τη βυρσοδεψία, τη γεωργία, την κτηνοτροφία και ιδίως με το εμπόριο και την κηροπλαστική.
Διοικητικά - Πληθυσμιακά στοιχεία
Δείτε Κοινότητα Αποστόλων
Ως οικισμός αναφέρεται επίσημα το 1925 με το ΦΕΚ 27Α - 31/01/1925 να ορίζεται έδρα της ομώνυμης νεοϊδρυθείσας κοινότητας και σύμφωνα με το σχέδιο Καλλικράτης και την τροποποίησή του Κλεισθένης Ι αποτελεί την κοινότητα Αποστόλων που υπάγεται στη δημοτική ενότητα Καστελλίου του Δήμου Μινώα Πεδιάδος ενώ σύμφωνα την απογραφή του 2011 έχει πληθυσμό 322 κατοίκους.
Πηγές
Αποστ Αποστολ
Έρου Ιλούβαταρ
Ο Έρου Ιλούβαταρ (πρωτότυπο όνομα:Eru Iluvatar) είναι ένας φανταστικός χαρακτήρας του Τζ. Ρ. Ρ. Τόλκιν. Στο έργο του, ο Ιλούβαταρ «πατέρας των πάντων» (Θεός), που ονομάζεται επίσης και Έρου («ο Ένας»), είναι ο δημιουργός της Eä. Ο συγγραφέας δεν τον θεωρεί θεότητα της εφεύρεσής του, αλλά μάλλον ως αναπαράσταση του Χριστιανικού Θεού.
Ιστορία
Ο Ιλούβαταρ είναι ο δημιουργός θεός, ο οποίος κατοικεί στις διαχρονικές αίθουσες. Δημιουργεί το Ainur με την Αδιαπέραστη Φλόγα. Τους ανοίγει ένα μέρος του μυαλού του και αποκαλύπτει σε καθέναν από αυτούς ένα ρόλο. Στη συνέχεια, καθώς τραγουδούν τα μεγάλα θέματα του Ainulindalë ("Μουσική των Ainur" στην Quenya),τους δίνει τρία σημαντικά θέματα που αντικατοπτρίζουν το μέλλον, συμπεριλαμβανομένης της δημιουργίας τουArda,της Γης. Στο τέλος του τραγουδιού, ο Ilúvatar γεννά τον κόσμο που έχει αναλωθεί, και μερικοί από τους Ainur κατεβαίνουν εκεί για να εκτελέσουν το τραγούδι τους.
Στην ιστορία της Eä, ο Έρου Ιλούβαταρ παρενέβη μόνο τρεις φορές. Η πρώτη φορά ήταν για να αγιοποιηθεί η δημιουργία των Νάνων από την Aulë.Η δεύτερη φορά ήταν που τροποποίησε τη μορφολογία της Arda κατόπιν αιτήματος του Valar όταν οι Númenóreans πάτησαν το πόδι τους στο Aman στο τέλος της Δεύτερης Εποχής: άρπαξε τον Valinor από την Arda και βύθισε το Νούμενορ, το νησί των Επαναστατημένων Ανθρώπων. Η τρίτη φορά, τελικά, ήταν να αναστήσει τον Ολόριν (έχοντας χαθεί ενάντια στον Χαμό του Ντούριν )και να τον στείλει πίσω για να ολοκληρώσει το έργο του στη Μέση-γη σε μια νέα μορφή, ονόματι αυτήν την φορά ως Γκάνταλφ ο Λευκός.
Αλλά σύμφωνα με τον ίδιο τον Τόλκιν, ο ίδιος παρενέβη και τέταρτη φορά: μέσω της παρέμβασής του το Γκόλουμ έπεσε στην λάβα του Βουνού του Χαμού, καταστρέφοντας έτσι το Ένα Δαχτυλίδι.
Λουίζα Αδελαΐδα της Ορλεάνης
Η Λουίζα Αδελαΐδα της Ορλεάνης (Μαρία Λουίζα Αδελαΐδα, 13 Αυγούστου 1698 - 10 Φεβρουαρίου 1743) ήταν η τρίτη κόρη του Φιλίππου Β΄ της Ορλεάνης και της Φραγκίσκης Μαρίας των Βουρβόνων, νομιμοποιημένης κόρη του Λουδοβίκου ΙΔ΄ της Γαλλίας και της ερωμένης του, Αθηναΐδας, Μαρκησίας του Μοντεσπάν. Ήταν ηγουμένη του Τσελ.
Χαρακτήρας
Ήταν πολύ κοντά στις αδελφές της Λουίζα Ελισάβετ και Καρλόττα Αγλαΐα. Η Αδελαΐδα θεωρήθηκε η πιο όμορφη από τις κόρες της Ορλεάνης. Η πατρική της γιαγιά, η Ελισάβετ Καρλόττα του Παλατίνου, την περιέγραψε ως εξής: "Είναι εμφανίσιμη και η πιο όμορφη από τις εγγονές μου. Έχει λεπτό δέρμα, μια υπέροχη επιδερμίδα, πολύ λευκά δόντια, καλά μάτια και μια άψογη μορφή. Τα χέρια της είναι εξαιρετικά ευαίσθητα. Δεν είδα ποτέ λεπτότερα δόντια, είναι σαν μια σειρά από μαργαριτάρια."
Επίσης, σύμφωνα με τη γιαγιά της, η Αδελαΐδα ήταν πολύ παθιασμένη με τη μουσική και έδειξε ενδιαφέρον τόσο για τη θεολογία όσο και για τις επιστήμες. Συγκεκριμένα, ήταν ενθουσιασμένη με την επιστήμη της χειρουργικής, η οποία στη συνέχεια περνούσε μια εποχή αλλαγής και βελτίωσης. Η Αδελαΐδα και η αδελφή της Καρλόττα Αγλαΐα στάλθηκαν στο Αββαείο του Σελ από νεαρή ηλικία.
Αρχικά, η νεαρή Λουίζα Αδελαΐδα θεωρήθηκε πιθανή νύφη για τον εξάδελφό της, Λουδοβίκο Αύγουστο. Ήταν ο μεγαλύτερος γιος του θείου της και της συζύγου του, Άννας Βενεδικτίνης. Ως ο μεγαλύτερος γιος, ήταν ο κληρονόμος της τεράστιας περιουσίας του πατέρα του. Η Αδελαΐδα, πολύ ευσεβής από τη φύση της, όμως, αρνήθηκε. Ο νεαρός πρίγκιπας στράφηκε στη νεότερη αδερφή της, Καρλόττα, η οποία επίσης αρνήθηκε. Τόσο ο Λοδοβίκος Αύγουστος όσο και η Αδελαΐδα πέθαναν τελικά άγαμοι.
Το 1716, η Αδελαΐδα ήθελε να παντρευτεί τον Chevalier de Saint-Maixent, που έσωσε τον βασιλιά από ένα ατύχημα κατά τη διάρκεια ενός κυνηγιού με αποτέλεσμα να πληγωθεί ο ίδιος και παραλίγο να πεθάνει. Η Αδελαΐδα προσπάθησε όσο το δυνατόν περισσότερο να προσπαθήσει να πάρει την άδεια των γονιών της να παντρευτεί τον νεαρό Chevalier αλλά και οι δύο αρνήθηκαν. Η Φραγκίσκη τρομοκρατήθηκε με την πρόταση ενός τέτοιου γάμου και φέρεται να αντιμετώπισε την Λουίζα Αδελαΐδα τόσο σκληρά για το θέμα αυτό και την οδήγησε να «λάβει το πέπλο» και να γίνει μοναχή.
Ήταν στις 31 Μαρτίου 1717 πήρε το πέπλο επίσημα. Η τελετή πραγματοποιήθηκε μπροστά στους γονείς της.
Ηγουμένη του Σελ
Ως αποτέλεσμα της σκανδαλώδους ζωής της μεγαλύτερης αδερφής της, Δούκισσας του Μπερρύ, η Αδελαΐδα αποφάσισε να γίνει μοναχή. Οι γονείς της, καθώς και η γιαγιά της, ήταν αντίθετοι σε αυτό, αλλά εκείνη έγινε ούτως ή άλλως. Ως μοναχή, πήρε το όνομα Αδελφή Βατθίλδη το 1717. Κατείχε αυτό το όνομα μέχρι το επόμενο έτος. Κατά τη διάρκεια της βασιλείας του Λουδοβίκου ΙΕ΄, η Λουίζα Αδελαΐδα θεωρήθηκε ως η κυρίαρχη θρησκευτική φιγούρα στη χώρα. Το 1719, έγινε ηγουμένη του Σελ.
Το 1720, όταν η αδερφή της Καρλόττα έπρεπε να φύγει από τη Γαλλία για να συναντήσει τον σύζυγό της στη Μόντενα, επέμενε να δει την αδελφή της πριν φύγει. Σύμφωνα με τη γιαγιά τους, ήταν μια θλιβερή σκηνή.
Ενώ ήταν ηγουμένη, η Λουίζα Αδελαΐδα έκανε σημαντικές μεταρρυθμίσεις στο Αββαείο: διέταξε την ανατροπή των αδελφών, κατασκεύασε ένα ιατρείο και είχε ένα σύστημα πόσιμου νερού, που το χρησιμοποιούσαν τόσο στο αββαείο όσο και στην πόλη. Η Λουίζα Αδελαΐδα επέτρεψε επίσης στις Αδελφές του Αββαείου του Νεβέρ να χτίσουν ένα σπίτι στην πόλη για να συμβάλουν στην εκπαίδευση των τοπικών κοριτσιών.
Η Λουίζα Αδελαΐδα ήταν γνωστή ως Κυρία της Ορλεάνης και ως ηγουμένη του Σελ από το 1719. Πέθανε σε ηλικία σαράντα τεσσάρων ετών από ευλογιά στο Μοναστήρι de la Madeleine de Traisnel στο Παρίσι.
Παραπομπές
Κατηγορία:Πριγκίπισσες της Γαλλίας
Μαγγίνας
Το όνομα Μαγγίνας μπορεί να αναφέρεται
Κατηγορία:Ελληνικά επώνυμα
Θωμαΐς Ανδρούτσου
Η Θωμαΐς Ανδρούτσου (27 Απριλίου 1974, Θεσσαλονίκη) είναι Ελληνίδα ηθοποιός της τηλεόρασης, του κινηματογράφου και του θεάτρου.
Βιογραφία
Η Θωμαΐς Ανδρούτσου γεννήθηκε στις 27 Απριλίου του 1974 στην Θεσσαλονίκη όπου και μεγάλωσε. Τελειώνοντας το σχολείο σπούδασε υποκριτική στη Δραματική Σχολή Βεάκη.
Τηλεόραση
Έκανε το τηλεοπτικό της ντεμπούτο τη σεζόν 2002-2003 στον δεύτερο κύκλο της οικογενειακής σειράς Άκρως Οικογενειακόν με πρωταγωνιστές τους Γιάννη Μπέζο και Ναταλία Τσαλίκη. Τη σεζόν 2004-2005 πρωταγωνίστησε μαζί με τον Σπύρο Παπαδόπουλο και την Κατερίνα Παπουτσάκη στην κωμική σειρά "Η απλή μέθοδος των τριών".
Τη σεζόν 2006-2007 είχε ένα από τους πρωταγωνιστικούς ρόλους στη σειρά του Δημήτρη Αρβανίτη "Τύχη Βουνό" ενώ την επόμενη σεζόν έπαιξε στη σειρά Super Μπαμπάς. Το 2009 συμμετείχε στις σειρές "Έχω ένα μυστικό..." και Εργαζόμενη Γυναίκα. Από το 2009 μέχρι το 2010 ερμήνευσε το ρόλο της Πελαγίας Καρρά στην κωμική σειρά του Αλέξανδρου Ρήγα Η Οικογένεια Βλάπτει παίζοντας μαζί με τους Χρύσα Ρώπα, Σάκη Μπουλά, Αγγελική Λάμπρη, Πυγμαλίωνα Δαδακαρίδη κ.ά..
Το 2015 έκανε μία guest εμφάνιση στο δεύτερο κύκλο της σειράς Μην αρχίζεις τη μουρμούρα ενώ τη σεζόν 2015-2016 πρωταγωνίστησε στην οικογενειακή κωμική σειρά Τρελή Οικογένεια. Το 2017 έκανε μία σύντομη εμφάνιση στη σειρά Το σόι σου ενώ τη σεζόν 2017-2018 πρωταγωνίστησε μαζί με τις Πηνελόπη Αναστασοπούλου, Νίκη Γρανά και Κατερίνα Μισιχρόνη στη σειρά "4χχχ4".
Κινηματογράφος
Έκανε το κινηματογραφικό της ντεμπούτο το 1999 στην ταινία "Αυτή η νύχτα μένει". Ακολούθησαν οι ταινίες Μια φορά και ένα... μωρό (2011), Στα Καλά Καθούμενα (2014) και Μαζί τα φάγαμε (2018).
Προσωπική Ζωή
Αδερφή της είναι η επίσης ηθοποιός Μαρία Ανδρούτσου ενώ έχουν κι έναν ακόμη αδερφό τον Γιώργο Ανδρούτσο.
Παραπομπές
Κατηγορία:Ελληνίδες ηθοποιοί κινηματογράφου Κατηγορία:Ελληνίδες ηθοποιοί τηλεόρασης Κατηγορία:Ελληνίδες ηθοποιοί θεάτρου
Νησί Μπάνκερ
260px|thumb|Το νησί του Μπάνκερ όπως φαίνεται από το [[Γιαρμουθ (Yarmouth)]] Το νησί του Μπάνκερ είναι μία χερσόνησος που βρίσκεται στον κόλπο του Γιάρμουθ, κοντά στην πόλη του Γιάρμουθ, στη Νέα Σκωτία. Στο νησί υπάρχουν ένας Φάρος, που οι κάτοικοι αποκαλούν σκωπτικά Φως του Κοριού, δεξαμενές πετρελαίου της εταιρείας Irving oil και μια αποβάθρα.
Α.Σ. Κόροιβος Αμαλιάδας
Ο Αθλητικός Σύλλογος Αμαλιάδας «Κόροιβος» είναι ελληνικό αθλητικό σωματείο που δραστηριοποιείται στην πόλη της Αμαλιάδας στο Νομό Ηλείας όπου και βρίσκεται η έδρα του, το Δημοτικό Κλειστό Γυμναστήριο Αμαλιάδας. Επίσημο έτος ίδρυσής του είναι το 1982 και χρώματα του το μπλε και το λευκό. Αντλεί το όνομά του από τον Κόροιβο, επιφανή αθλητή από την Αρχαία Ηλεία (Ήλιδα), τον πρώτο καταγεγραμμένο Ολυμπιονίκη της ιστορίας (776 π.Χ.). Ο σύλλογος διατηρεί τμήματα καλαθοσφαίρισης, πετοσφαίρισης, στίβου και γυμναστικής.
Νησί Μπάνκερ
Κατηγορία:Νησιά της Νέας Σκωτίας
Α.Σ. Κόροιβος Αμαλιάδας
Τμήμα στίβου
Το τμήμα στίβου ήταν το πρώτο του συλλόγου που δημιουργήθηκε 1982.
Κατά την αξιολόγηση των ελληνικών συλλόγων που εξέδωσε το Νοέμβριο του 2010 ο Σ.Ε.Γ.Α.Σ., ο Κόροιβος Αμαλιάδας βρέθηκε κε στην 43η θέση (σε σύνολο 321 συλλόγων). Την επόμενη χρονιά έπεσε στην 62η θέση (σε σύνολο 299 συλλόγων). Στην αξιολόγηση του 2012 βρέθηκε στην 34η θέση (σε σύνολο 281 συλλόγων). Το 2013 κατέλαβε τη 47η θέση της κατάταξης (σε σύνολο 294 συλλόγων). Στην αξιολόγηση του 2014 ο σύλλογος σκαρφάλωσε στην 26η θέση (σε σύνολο 289 συλλόγων).
Τμήμα καλαθοσφαίρισης ανδρών
Το τμήμα καλαθοσφαίρισης ανδρών του Α.Σ.Α. Κόροιβος εδρεύει στην Αμαλιάδα του Νομού Ηλείας στην Πελοπόννησο. Διεξάγει τους εντός έδρας αγώνες του στο Δημοτικό Κλειστό Γυμναστήριο Αμαλιάδας, χωρητικότητας 2.000 θεατών.
Αυτό το διάστημα η ομάδα αγωνίζεται στις επαγγελματικές κατηγορίες καλαθοσφαίρισης της Ελλάδας, χρησιμοποιώντας την επίσημη επωνυμία ΚΑΕ Κόροιβος.
Ιστορική αναδρομή
Το τμήμα καλαθοσφαίρισης του Κόροιβου ιδρύθηκε το 1982 από τον Γεώργιο Τσίτσο, το Μάρκο Μπεμπλιδάκη και τον Ανδρέα Καβουρίνο.
Μετά την ίδρυσή του, ο σύλλογος λάμβανε αρχικά μέρος στα τοπικά πρωταθλήματα που διοργανώνει η Ε.Σ.ΚΑ.Η. Η πρώτη συμμετοχή του ήταν στο Πρωτάθλημα της νεοϊδρυθείσας Γ' Ε.Σ.Κ.Α.Η. Μέσα στις επόμενες δύο χρονιές το τμήμα ανέβηκε αρχικά στη Β' Ε.Σ.Κ.Α.Η. και κατόπιν στην Α' Ε.Σ.Κ.Α.Η., οπού αγωνίστηκε ανελλιπώς μέχρι το 1991.
Πρώτες θητείες στη Γ' Εθνική
Αξιοσημείωτη υπήρξε η αγωνιστική περίοδος 1991-92 οπότε και ο σύλλογος κατέκτησε το τοπικό πρωτάθλημα κερδίζοντας το δικαίωμα να αγωνιστεί σε εθνικό επίπεδο από το επόμενο φθινόπωρο. Η παραμονή του συλλόγου στη Γ' Εθνική Κατηγορία είχε διάρκεια μόλις μία περίοδο.
Η δεύτερη (μονοετής και πάλι) παρουσία της ομάδας στη Γ' Εθνική καταγράφεται το 1999-00. Ο Κόροιβος τοποθετήθηκε σε Όμιλο 14 ομάδων στα πλαίσια του οποίου συγκέντρωσε 11 νίκες και 13 ήττες. Στην τελική κατάταξη βρέθηκε στη 10η θέση, εντός της ζώνης του υποβιβασμού.
Κατά την αγωνιστική περίοδο 2007-08 η ομάδα κατέκτησε για δεύτερη φορά το Πρωτάθλημα της κορυφαίας κατηγορίας Ανδρών της Ε.Σ.Κ.Α.Η. ολοκληρώνοντας τη χρονιά με 25 νίκες και 1 ήττα. Την επόμενη περίοδο, 2008-09, επέστρεψε στη Γ' Εθνική Κατηγορία, καταλαμβάνοντας την 7η θέση του τελικού βαθμολογίκου πίνακα του 1ου Ομίλου Νότου. Ειδικότερα, είχε απολογισμό 15 νίκες και 11 ήττες απέναντι σε 13 αντιπάλους, ισοβαθμώντας με τη Δόξα Λευκάδας.
Διαδοχικές αλλαγές κατηγοριών (2009 - 2012)
Η αγωνιστική περίοδος 2009-10 ήταν μια από τις πιο επιτυχημένες αγωνιστικά στην πρόσφατη ιστορία του συλλόγου, καθώς αυτός τερμάτισε 2ος στον τελικό βαθμολογικό πίνακα του Ομίλου του στη Γ' Εθνική εξασφαλίζοντας την άνοδό του στη Β' Εθνική Κατηγορία. Ειδικότερα συγκέντρωσε 20 νίκες και 6 ήττες, χάνοντας τον τίτλο του Πρωταθλητή από τη Δόξα Λευκάδας που είχε μια νίκη περισσότερη. Προπονητής της ομάδας στο κομβικό αυτό σημείο ήταν ο Βασίλης Νιπεργιάλης.
Κατά τη διάρκεια του καλοκαιριού του 2010 ο Ξάνθη Α.Σ., που διατηρούσε μια θέση στην Α2 Εθνική Κατηγορία, δήλωσε την πρόθεσή του να αποχωρήσει οικειοθελώς από το επίπεδο αυτό καθώς αδυνατούσε να αντεπεξέλθει στις οικονομικές υποχρεώσεις της κατηγορίας. Κατόπιν διαβουλεύσεων μεταξύ των δύο ομάδων, καρποφόρησαν οι διαπραγματεύσεις απορρόφησης της Ξάνθης από τον Κόροιβο, αν και διεκδίκησε δυναμικά την ίδια συμφωνία και η Ε.Α. Πατρών.
Το Σεπτέμβριου του 2010 ο σύλλογος έστειλε έγγραφο στα γραφεία της Ελληνικής Ομοσπονδίας Καλαθοσφαίρισης γνωστοποιώντας την αδυναμία του να συμμετάσχει στη διοργάνωση του Κυπέλλου Ελλάδος. Η αιτία ήταν πως εξαιτίας της συγχώνευσης ο σχεδιασμός της ομάδας για τη νέα περίοδο καθυστέρησε αρκετά με αποτέλεσμα να έχει ο σύλλογος τη στιγμή έναρξης του θεσμού στο δυναμικό του μόλις έξι παίκτες. Σε ό,τι αφορά το Πρωτάθλημα της Α2 Εθνικής για την περίοδο 2010-11 ο Κόροιβος κλήθηκε να αντιμετωπίσει 15 αντιπάλους, απέναντι στους οποίους συγκέντρωσε 11 νίκες και 19 ήττες. Ολοκλήρωσε τις αγωνιστικές του υποχρεώσεις στη 15η και προτελευταία θέση της βαθμολογίας με αποτέλεσμα να υποβιβαστεί. Πρώτος σκόρερ για την ομάδα τη χρονιά αυτή - και τρίτος για το σύνολο της Α2 Εθνικής - ήταν ο Νίκος Πέττας (513 πόντοι σε 30 αγώνες), ακολουθούμενος από το Σέρβο Πρέντραγκ Κοζάνοβιτς (447 πόντοι σε 30 αγώνες).
Το επόμενο φθινόπωρο η ομάδα δήλωσε για δεύτερη συνεχόμενη χρονιά αδυναμία συμμετοχής στη διοργάνωση του Κυπέλλου. Την αγωνιστική περίοδο 2011-12 η ομάδα της Αμαλιάδας συμμετείχε στους αγώνες της Β' Εθνικής, η οποία διοργανώθηκε με έναν και μοναδικό όμιλο των 16 ομάδων. Ο απολογισμός της χρονιάς ήταν 18 νίκες και 12 ήττες, με αποτέλεσμα να καταταγεί στην 5η θέση της βαθμολογικής κατάταξης. Η θέση αυτή ήταν χαμηλά για άνοδο βάσει της αρχικής προκήρυξης, ωστόσο λόγω ανακατατάξεων τελικά προβιβάστηκαν 6 ομάδες στην Α2 Εθνική. Ειδικότερα για τον Κόροιβο αποφασίστηκε από την Ε.Ο.Κ. η άνοδός του κατά προτεραιότητα ύστερα από τη δήλωση αδυναμίας της Α.Ε.Κ. να συμμετάσχει στα επαγγελματικά πρωταθλήματα.
Επιστροφή στην Α2 Εθνική (2012 - 2014)
Την αγωνιστική περίοδο 2012-13 η ομάδα παρουσίασε βελτιωμένο αγωνιστικό πρόσωπο με αποτέλεσμα να ολοκληρώσει τις αγωνιστικές της υποχρεώσεις στην 4η θέση του βαθμολογικού πίνακα της Α2 Εθνικής Κατηγορίας. Ειδικότερα κλήθηκε να αντιμετωπίσει 13 αντιπάλους, απέναντι στους οποίους σημείωσε 18 νίκες και 8 ήττες. Πρώτος σκόρερ της ομάδας για την περίοδο αυτή ήταν ο Σέρβος Μπράνισλαβ Τόμιτς (367 πόντοι σε 25 αγώνες) ακολουθούμενος στενά από τους Σάκη Καρύδα (365 πόντοι σε 26 αγώνες) και Πέτρο Νοέα (346 πόντοι σε 26 αγώνες). Ο Νοέας αναδείχθηκε επίσης κορυφαίος ριμπάουντερ του Πρωταθλήματος (248 σύνολο), ενώ ο Καρύδας ήταν δεύτερος στον αντίστοιχο στατιστικό πίνακα των ασίστ (136 σύνολο). Σε ό,τι αφορά το Κύπελλο Ελλάδος, ο Κόροιβος αποκλείστηκε στην πρεμιέρα από το Φιλαθλητικό Ζωγράφου με σκορ 86-41.
Η επόμενη περίοδος, 2013-14, αποτέλεσε ιστορικής σημασίας για το σύλλογο της Αμαλιάδας, εφόσον οι προσπάθειές του σε αυτήν ανταμείφθηκαν με την πρώτη του άνοδο στην Α1 Εθνική Κατηγορία. Συγκεκριμένα, έχοντας συγκεντρώσει 22 νίκες και 4 ήττες, κατέλαβε τη 2η θέση της τελικής βαθμολογίας της Α2 Εθνικής. Στις 2 Μαΐου 2014, σε ένα παιχνίδι που ήταν δραματικό μέχρι το τέλος, επικράτησε 58-57 της Ένωσης Καλαθοσφαίρισης Καβάλας, με τρίποντο του Σάκη Καρύδα 3" πριν την λήξη του αγώνα και εξασφάλισε και μαθηματικά την άνοδό του στην Α1 Εθνική. Πρώτος σκόρερ της ομάδας για την περίοδο αυτή ήταν ο Νίκος Κακλαμάνος (404 πόντοι σε 26 αγώνες) και δεύτερος ο Σάκης Καρύδας (360 πόντοι σε 26 αγώνες). Για δεύτερη συνεχή χρονιά ο Πέτρος Νοέας αναδείχθηκε κορυφαίος ριμπάουντερ του Πρωταθλήματος (216 σύνολο) και ο Καρύδας δεύτερος στις ασίστ (139 σύνολο). Οι αθλητές Γιώργος Γαλιώτος και Νίκος Λυμπάρης είχαν τη δεύτερη και τρίτη υψηλότερη βαθμολογία στο σύστημα αξιολόγησης (tendex) της κατηγορίας (0,690 σε 475 λεπτά συμμετοχής και 0,633 σε 273 λεπτά συμμετοχής αντίστοιχα). Στη διοργάνωση του Κυπέλλου Ελλάδος ο Κόροιβος απέκλεισε στην Α' Φάση την ομάδα της Α.Ε.Κ. με σκορ 86-80, η πρώτη από το απόλυτο νικών (3/3) που πέτυχε απέναντί στους κιτρινόμαυρους μέσα στην αγωνιστική περίοδο. Κατόπιν αποκλείστηκε στην 1η Αγωνιστική της Β' Φάσης, έχοντας γνωρίσει την ήττα με σκορ 63-71 από τον Κολοσσό Ρόδου.
Άνοδος στην Α1 Εθνική (2014 - σήμερα)
Τον Ιούλιο του 2014 καθήκοντα προπονητή ανέλαβε ο Χάρης Μαρκόπουλος, ο οποίος την προηγούμενο περίοδο είχε διατελέσει βοηθός προπονητή στην ομάδα του Π.Α.Ο.Κ. Η επόμενη αγωνιστική περίοδος ξεκίνησε για τον Κόροιβο με τις υποχρεώσεις του για το Κύπελλο Ελλάδος, με την ομάδα να δίνει συνολικά τρία παιχνίδια στα πλαίσια της Β' Φάσης. Ειδικότερα στην 1η αγωνιστική νίκησε το Λαύριο με σκορ 62-76, για να επικρατήσει στη συνέχεια των Τρικάλων με σκορ 69-64. Εν τέλει αποκλείστηκε στην 3η αγωνιστική όταν γνώρισε την ήττα με σκορ 65-54 από τον Απόλλωνα Πατρών. Στα πλαίσια της Κανονικής Περιόδου του Πρωταθλήματος της Α1 Εθνικής της χρονιάς 2014-15 η ομάδα της Αμαλιάδας συγκέντρωσε 11 νίκες και 15 ήττες απέναντι σε 13 αντιπάλους. Εξασφαλίζοντας στην τελευταία αγωνιστική την 8η θέση της τελικής κατάταξης, ο Κόροιβος πέρασε επιτυχώς στα Play-offs. Πρώτος σκόρερ της ομάδας αναδείχθηκε ο Ισπανός Γκιγιέρμο Ρούμπιο, ενώ ο Αμερικανός Τζος Μάτζετ βρέθηκε στην 3η θέση του στατιστικού πίνακα των παικτών με τα περισσότερα κλεψίματα (37 στον αριθμό) για το σύνολο της Α1 Εθνικής. Στην πρώτη φάση της διαδικασίας των Play-offs ο Κόροιβος διασταυρώθηκε με τον πρωτοπόρο Ολυμπιακό Πειραιώς, με τη μεταξύ τους σειρά να κρίνεται στις δύο νίκες. Ο Κόροιβος ηττήθηκε σε δύο διαδοχικούς αγώνες (91-52, 91-59) με αποτέλεσμα να τερματιστεί η πορεία του για την περίοδο αυτή.
Λογότυπο
Το λογότυπο της ομάδας έχει αλλάξει κατά καιρούς, με τις κεντρικές παραστάσεις ωστόσο να διατηρούνται. Η τελευταία αλλαγή πραγματοποιήθηκε το 2015.
Τρέχουσα αγωνιστική περίοδος
Κατά την τρέχουσα αγωνιστική περίοδο, 2015-16, ο Α.Σ. Κόροιβος Αμαλιάδας λαμβάνει μέρος στο Πρωτάθλημα της Α1 Εθνικής Κατηγορίας (χορηγική ονομασία: Basket League ΣΚΡΑΤΣ) που διοργανώνει ο Ε.Σ.Α.Κ.Ε. Σύμφωνα με τον αθλητικό νόμο το ανδρικό τμήμα καλαθοσφαίρισης του Α.Σ. Κόροιβου Αμαλιάδας απέκτησε νομική μορφή Κ.Α.Ε. κατά την άνοδό του στο κορυφαίο αυτό επίπεδο.
Στη διοργάνωση του Κυπέλλου Ελλάδος ο σύλλογος συμμετείχε απευθείας στη Β' Φάση. Στην 1η Αγωνιστική επικράτησε του Πανερυθραϊκού με σκορ 73-85, προτού αποκλειστεί στη 2η Αγωνιστική από την Κηφισιά κατόπιν ήττας με σκορ 72-61.
Έδρα του συλλόγου είναι το Κλειστό Γυμναστήριο Αμαλιάδας, χωρητικότητας 2.000 θέσεων. Πρόεδρος του διοικητικού συμβουλίου είναι ο Χρήστος Λαγός και αθλητικός διευθυντής ο Θανάσης Γιοχαλής. Καθήκοντα πρώτου προπονητή διατηρεί από τον Ιούλιο του 2014 ο Χάρης Μαρκόπουλος, με βοηθούς τους Κωνσταντίνο Ντούβα, Νίκο Παπανικολόπουλο και Αλέξη Βελισσαράκο. Το ρόστερ του Κόροιβου Αμαλιάδας για την αγωνιστική περίοδο 2015-16 συνθέτουν οι παρακάτω αθλητές:
Θυγατρική ομάδα καλαθοσφαίρισης
Το Φεβρουάριο του 2011 ανακοινώθηκε η ίδρυση θυγατρικής ομάδας καλαθοσφαίρισης από τον Κόροιβο με την ονομασία «Α.Σ. Ήλιδα Αμαλιάδας».
Ίδρυση και πορεία στις μικρότερες κατηγορίες
Το τμήμα πετοσφαίρισης του συλλόγου ιδρύθηκε το 1987 με πρώτο πρόεδρο τον Γρηγόριο Στεφανάκο. Ο σύλλογος αγωνίστηκε αρχικά στα τοπικά πρωταθλήματα της περιφέρειας που ανήκει, για να ανέλθει για πρώτη φορά στη Γ' Εθνική Κατηγορία κατά την αγωνιστική περίοδο 1992-93. Ορόσημο στην ιστορία του συλλόγου αποτελεί επίσης η άνοδός του για πρώτη φορά στη Β' Εθνική Κατηγορία μετά τη λήξη της περιόδου 1995-96.
Πιο πρόσφατα, ο Κόροιβος επέστρεψε στη Β' Εθνική Κατηγορία κατά την αγωνιστική περίοδο 2006-07. Η παραμονή του στην κατηγορία υπήρξε σύντομη καθώς, μόλις την επόμενη χρονιά, ανήλθε στην Α2 Εθνική Κατηγορία.
Παράλληλα, στις εγκαταστάσεις του συλλόγου διοργανώθηκαν με έγκριση της Ε.Ο.ΠΕ. ο τελικός Κυπέλλου του 2006, το Final 8 του έτους 2007 και το All Star Game της περιόδου 2008.
Θητεία στην Α2 Εθνική (2008-2011)
Στα πλαίσια του απαιτητικότερου Πρωταθλήματος της Α2 Εθνικής Κατηγορίας, το ξεκίνημα της ομάδας υπήρξε ελπιδοφόρο, καθώς πραγματοποιήσε δύο διαδοχικές καλές χρονιές. Συγκεκριμένα την περίοδο 2008-09 τερμάτισε στην 4η θέση της τελικής βαθμολογικής κατάταξης, ενώ την επόμενη, 2009-10, ακόμη υψηλότερα, στην 3η θέση.
Η περίοδος 2010-11 ήταν χρονιά παρακμής για την ομάδα, η οποία αγωνιστικά κατετάγη στη 10η θέση της τελικής βαθμολογικής κατάταξης. Κατά τη διάρκεια της χρονιάς ο σύλλογος αντιμετώπισε σοβαρά οικονομικά προβλήματα που είχαν ως αποτέλεσμα διαδοχικές παραιτήσεις από τα μέλη της εφορίας πετοσφαίρισης. Τελικά δήλωσε συμμετοχή και στο Πρωτάθλημα της χρονιάς 2011-12, ωστόσο απεβλήθη οριστικά από την Ομοσπονδία το Νοέμβριο του 2011, κατόπιν δύο συνεχόμενων αποχών του συλλόγου από τους προγραμματισμένους αγώνες.
Προσπάθεια ανάκαμψης (2012-σήμερα)
Την αγωνιστική περίοδο 2012-13 ο σύλλογος της Αμαλιάδας επέστρεψε στην αγωνιστική δράση, λαμβάνοντας μέρος στο Περιφερειακό Πρωτάθλημα της Ε.Ο.ΠΕ. και συγκεκριμένα στον Η' Όμιλο, τον οποίο και συνέθεσαν ομάδες που προέρχονταν από το Πρωτάθλημα της Ε.Σ.ΠΕ. Πελοποννήσου. Ξεκίνησε δε τη χρονιά με ποινή αφαίρεσης τριών βαθμών λόγω της αποχώρησής του από το Πρωτάθλημα της Α2 Εθνικής την προηγούμενη χρονιά. Την επόμενη περίοδο, 2013-14, ο Κόροιβος συμμετείχε διαγωνίσθηκε στο ίδιο Πρωτάθλημα καταφέρνοντας να εξασφαλίσει την επάνοδό του στην Α2 Εθνική Κατηγορία ξεπερνώντας το εμπόδιο του Απόλλωνα Πατρών στους Τελικούς. Προπονητές τη χρονιά αυτή ήταν οι Ανδρέας Γκρουμούσας και Γιώργος Σωτηρόπουλος.
Τρέχουσα αγωνιστική περίοδος
Κατά την τρέχουσα αγωνιστική περίοδο, 2015-16, ο Α.Σ. Κόροιβος Αμαλιάδας λαμβάνει μέρος στο Πρωτάθλημα της Α2 Εθνικής Κατηγορίας που διοργανώνει η Ελληνική Ομοσπονδία Πετοσφαίρισης.
Έδρα του συλλόγου είναι το Κλειστό Γυμναστήριο Αμαλιάδας, χωρητικότητας 2.500 θέσεων. Πρόεδρος του διοικητικού συμβουλίου είναι ο Χρήστος Λαγός και υπεύθυνος του τμήματος ο Άγγελος Αθανασόπουλος. Καθήκοντα πρώτου προπονητή διατηρεί ο Γιάννης Παπαδόπουλος. Το ρόστερ του Κόροιβου Αμαλιάδας για την αγωνιστική περίοδο 2015-16 συνθέτουν οι παρακάτω αθλητές:
Τμήμα αγωνιστικής γυμναστικής
Ο Α.Σ. Κόροιβος Αμαλιάδας αποτελεί μέλος της Ελληνικής Γυμναστικής Ομοσπονδίας, του επίσημου φορέα διάδοσης και ανάπτυξης όλων των μορφών της αγωνιστικής γυμναστικής στην Ελλάδα.
Εξωτερικοί σύνδεσμοι
Κατηγορία:Αθλητικοί σύλλογοι Ηλείας Κατηγορία:Ελληνικοί σύλλογοι καλαθοσφαίρισης Κατηγορία:Ελληνικοί σύλλογοι πετοσφαίρισης Κατηγορία:Ελληνικοί σύλλογοι στίβου Κατηγορία:Σωματεία Ε.Σ.Κ.Α.Η. Κατηγορία:Σωματεία Ε.Σ.ΠΕ.Π. Κατηγορία:Δήμος Αμαλιάδας Κατηγορία:Ιδρύσεις αθλητικών συλλόγων το 1982 Κατηγορία:Ιδρύσεις ομάδων καλαθοσφαίρισης το 1983
Σοσιαλδημοκράτες (Δανία)
Οι Σοσιαλδημοκράτες (δαν. Socialdemokraterne) είναι ένα δανικό σοσιαλδημοκρατικό κόμμα. Είναι το μεγαλύτερο κόμμα της αντιπολίτευσης μετά τις εκλογές του 2015, ενώ αρχηγός του κόμματος είναι η Μέττε Φρεντέρικσεν. Είναι το μεγαλύτερο κόμμα του Φόλκετινγκ, καθώς κατέχει 50 από τις συνολικά 179 έδρες του κοινοβουλίου.
Είναι μέλος του Ευρωπαϊκού Σοσιαλιστικού Κόμματος, ενώ έχει τέσσερις ευρωβουλευτές στο Ευρωπαϊκό Κοινοβούλιο.
Παραπομπές
Κατηγορία:Πολιτικά κόμματα της Δανίας Κατηγορία:Εργατικά κόμματα Κατηγορία:Σοσιαλδημοκρατικά κόμματα
Μητροπολίτης Σισανίου και Σιατίστης Παύλος
Ο Μητροπολίτης Σισανίου και Σιατίστης Παύλος Ιωάννου ήταν Έλληνας ιεράρχης, Θεολόγος και εκκλησιαστικός συγγραφέας.
Βιογραφία
Γεννήθηκε στην Χαλκίδα το 1947. Μετά το πέρας των εγκύκλιων σπουδών του εισήλθε στο Τμήμα Θεολογίας της Θεολογικής Σχολής του Πανεπιστημίου Αθηνών αποφοίτησε το 1971. Το 1973 χειροτονήθηκε διάκονος από τον μητροπολίτη Χαλκίδος, Ιστιαίας και Βορείων Σποράδων Νικόλαο και τοποθετείται στο Μαντούδι. Τον Νοέμβριο του 1974, χειροτονήθηκε πρεσβύτερος και έλαβε το οφίκιο του αρχιμανδρίτη από τον Μητροπολίτη Χαλκίδος, Ιστιαίας και Βορείων Σποράδων Χρυσόστομο. Ανέλαβε την ενορία του Μαντουδίου για μια εικοσιπενταετία, αναπτύσσοντας κηρυκτική και ποιμαντική δραστηριότητα.
Από το 1998 κλήθηκε από την Ιερά Σύνοδο της Εκκλησίας της Ελλάδος να αναλάβει τη Γραμματεία της Συνοδικής Επιτροπής Χριστιανικής Αγωγής της Νεότητος, της Συνοδικής Υποεπιτροπής για τη χρηματοδότηση των Χριστιανικών οικογενειών της Θράκης για την απόκτηση τρίτου τέκνου, της Συνοδικής Υποεπιτροπής για τους Ολυμπιακούς Αγώνες, της Συνοδικής Υποεπιτροπής Καλλιτεχνικών Εκδηλώσεων και της Ειδικής Συνοδικής Επιτροπής Γάμου, Οικογενείας, Προστασίας Παιδιού και Δημογραφικού Προβλήματος. Επίσης του ανατέθηκε η Διεύθυνση Κατηχήσεως, της Σχολής Κατηχητών και του Φροντιστηρίου Επιμορφώσεως Κατηχητών της Αποστολικής Διακονίας. Πολλά έτη είναι παραγωγός Ραδιοφωνικών Εκπομπών του Ραδιοφωνικού Σταθμού της Εκκλησίας της Ελλάδος. Διετέλεσε πρόεδρος του Φιλανθρωπικού Ιδρύματος «Τάσος Γεωργιάδης».
Την 28η Φεβρουαρίου 2006 εξελέγη από την Ιεραρχία της Εκκλησίας της Ελλάδος Μητροπολίτης της Ιεράς Μητροπόλεως Σισανίου και Σιατίστης. Η χειροτονία του έγινε στις 4 Μαρτίου 2006, στο Ιερό Μητροπολιτικό Ναό Αθηνών.
Ως Μητροπολίτης τάχθηκε ανοιχτά κατά της Χρυσής Αυγής εξηγώντας ότι η ιδεολογία της δεν έχει σχέση με τον λόγο του Ευαγγελίου. Παράλληλα, είχε αντιταχθεί και σε δημόσιες ομοφοβικού χαρακτήρα τοποθετήσεις του Μητροπολίτη Καλαβρύτων Αμβρόσιου.
Επίσης δήλωσε πως είναι «καλύτερα να είσαι άθεος παρά Χρυσαυγίτης», ότι «η Χρυσή Αυγή διώκει, προσβάλλει και εξευτελίζει καθημερινά τον Χριστό και το πράττει στα πρόσωπα των προσφύγων, των μεταναστών ακόμα και των παιδιών» και πως «η Χρυσή Αυγή είναι μαύρη νύχτα». Λίγες ημέρες μετά τις δηλώσεις αυτές, ο ίδιος αποκάλυψε ότι δέχεται απειλές για τη ζωή του, με ανώνυμα τηλεφωνήματα από άτομα της Χρυσής Αυγής.
Απεβίωσε στις 13 Ιανουαρίου 2019, σε ηλικία 72 ετών, στο σπίτι του στην Χαλκίδα.
Εξωτερικοί σύνδεσμοι
Κατηγορία:Έλληνες εκκλησιαστικοί συγγραφείς Κατηγορία:Λήμματα που χρειάζονται παραπομπές από 10/2012 Κατηγορία:Μητροπολίτες Σισανίου και Σιατίστης Κατηγορία:Αντιφασίστες
Φωβισμός
Ο Φωβισμός (Fauvisme) αποτελεί καλλιτεχνικό ρεύμα της μοντέρνας τέχνης, στη ζωγραφική. Τοποθετείται χρονικά την περίοδο 1905-1908. Το κίνημα του φωβισμού αναπτύχθηκε στη Γαλλία και ενώ είχε πολύ μικρή διάρκεια ζωής, θεωρείται ένα από τα πρώτα επαναστατικά κινήματα στη ζωγραφική και με σημαντικό αντίκτυπο στην εξέλιξη της τέχνης του 20ού αιώνα.
Ετυμολογία
Η έννοια φωβισμός προέρχεται από τη γαλλική λέξη -fauve που μπορεί να μεταφραστεί άγριο θηρίο (χρησιμοποιείται πολλές φορές για να δηλώσει και τα αιλουροειδή) και δεν θα έπρεπε να συγχέεται με την ελληνική λέξη -φόβος. Χρησιμοποιήθηκε για πρώτη φορά το 1905 στην πρώτη έκθεση της ομάδας των φωβιστών στο Παρίσι.
Πάλι ο Λουΐ Βοξέλ ονομάτισε πρώτος την τάση που, αντίθετα με τον κυβισμό, τελικά θεωρήθηκε οργανωμένο κίνημα με σαφώς περιορισμένους και καθορισμένους στόχους, τούτη γεννήθηκε κι άνθισε με αυτοσχεδιαστικό, παρορμητικό τρόπο και κάπως συγκυριακά. Σε μια έκθεση όπου συμμετείχαν πολλοί "νέοι" υποστηρικτές της νέας ζωγραφικής, υπήρχε ανάμεσά τους κι ένα έργο Αναγεννησιακού τύπου. Ο Βοξέλ, περνώντας και βλέποντας τούτο, αναφώνησε "Τι δουλειά έχει ο Donatelo, μεταξύ τούτων των ...αγριμιών"; (Fauve=αγρίμι). Έτσι οι νέοι αυτοί δημιουργοί, καθώς κι η ζωγραφική τους, απέκτησε όνομα.
Χαρακτηριστικά
Αντιπροσωπεύει τη ζωηρή και χαρούμενη έκρηξη μιας τέχνης συνώνυμης με τη νεότητα, από καλλιτέχνες παθιασμένους για τον κόσμο και πρόθυμους να μεταφέρουν στον μουσαμά ένα ισχυρό φορτίο αισθήσεων, που υλοποιούνται με το χρώμα. Μέσα στη φρεσκάδα, στην τολμηρή σιγουριά που φαίνεται να θέλει ν' αποβάλει όλες τις προηγούμενες εμπειρίες, εδρεύει η δύναμη της ξέφρενης ρήξης για την ανανέωση της παρόρμησης. Χρώματα, χρώματα και πάλι χρώματα μέσα σε χρώματα, έτσι που η μορφή πια να μην είναι το ζητούμενο αλλά τούτη η χρωματιστή φόρμα, σαν πανδαισία.
Οι φωβιστές
Οι φωβιστές αποτέλεσαν ουσιαστικά μια ομάδα Γάλλων ζωγράφων, μαθητών του Γκυστάβ Μορώ στην Σχολή Καλών Τεχνών του Παρισιού, ανάμεσα στους οποίους ο Ανρί Ματίς (ο οποίος αναφέρεται συχνά ως ο ηγέτης του φωβισμού), ο Αντρέ Ντεραίν και ο Ζωρζ Μπρακ, ο οποίος λίγο αργότερα αποτέλεσε κεντρική φυσιογνωμία του κινήματος του κυβισμού.